Oettinger

Oettinger Performance GmbH, nyttemmin OETTINGER Sportsystems GmbH on saksalainen Hessenin osavaltion Friedrichsdorfissa päämajaansa pitävä, lähinnä VAG-konsernin autojen ominaisuuksien kehittämiseen erikoistunut yritys, eräs lajinsa pioneereista.

pienoiskuva|oikea|200px|1973 Volkswagen Kupla 1303 Porsche-moottorillapienoiskuva|oikea|200px|1988 VW Caravelle Carat T3700E/6 wbx6, HelsinkiDiplomi-insinööri Gerhard Oettinger (1920-1997) oli opiskellut moottoritekniikkaa Frankfurt_am_Mainissa ja palvellut toisen maailmansodan aikana Daimler-Benz -lentomoottorituotannossa. Hän perusti nimeään kantavan insinööritoimiston vuonna 1946. Jo vuonna 1947 se kokeili paranneltuja vaihteistorattaita VW Kuplassa moottoriurheilun parissa. Vuonna 1951 yhtiö valmisti Porschen 356A 1,1:n esimerkin mukaisen, kahdella kaasuttimella ja esilämmitettävillä imusarjoilla varustetun moottorin VW Kuplaan. Moottori tuotti 36 hv, nosti Kuplan huippunopeuden yli 120 km/h, ja loi peruskiven yhtiön menestykselle. Samana vuonna yhtiö otti myös käyttöön OKRASA-nimen (Oettinger Kraftfahrtechnische Spezial Anstalt), mikä viittaa leikkisästi silloisen aikakauden hyvin tunnettuun, mieskuntoa kohottaneeseen "Okasa"-rohtoon .

Yhtiö kehittyi ripeästi, alkaen tuottaa itsenäisesti valuosia vuonna 1953 (sylinterikannet kaksoisimukanavilla) ja pidemmän iskun tuottavia kampiakseleita vuonna 1955. Näillä avuin 1,3 tai 1,4 litran iskutilavuuteen kasvatettu VW Kuplan moottori saatiin tuottamaan jo 50-70 hv, millä OKRASA-Kupla saavutti ällistyneiden katseiden saattelemana jo lähes Porsche 356:n suorituskyvyn  Motor-Klassik 8/1989. Vuonna 1955 aloitettiin OKRASA-viritysosien myynti Yhdysvalloissa. 

Vuosi 1956 toi mukanaan 1953 esiteltyjen kaksoiskanavaisten sylinterikansien ja kahden Solex 32PBIC-kaasuttimen (ilman esilämmitystä) yhdistelmän, sekä puristuksen noston 6,6:sta 7:1een. Syntyi "Okrasa TS"-moottori. Moottorisarjaa kehitettiin 1960-luvulla kasvattamalla sen iskua vastapainoin varustetulla erikoiskampiakselilla, jolloin syntyi "TSV"-moottorisarja. Tämän moottorisarjan kehittäminen jatkui aina 1980-luvun alkuun asti. Monia Oettinger-moottorien piirteitä käytettiin sittemmin Volkswagenin sarjatuotantomoottoreissa.

Tiivis yhteistyö Volkswagen AG:n kanssa alkoi vuonna 1963, ja vuodesta 1974 lähtien asiakas saattoi Saksassa tilata Oettinger-viritetyn uuden autonsa suoraan VW-piirimyyjältään. Monessa muussakin maassa Oettingerin ja maahantuojan yhteistyö oli ollut tiivistä jo 1960-kuvulta asti ja yhteistyömaiden luettelo kasvaa edelleen. Oettinger tunnetaan ennen kaikkea Volkswagenin virittäjänä, mutta tarjonta käsittää myös Audin, Seatin ja Škodan malleja näiden valmistajien siirryttyä VAG-konsernin piiriin. Lisäksi yhtiö on kehittänyt tuotteitaan muun muassa tiettyihin Mercedes-Benz- ja Volvo -malleihin. Yksityiskohtaisempaa tietoa löytyy alla olevista norjalaisen ArtRacing:in erinomaisista englanninkielisistä historiikeista.

Friedrichsdorfin uusi tehdas vihittiin käyttöön vuonna 1987, ja se sijaitsee E451- eli A5-moottoritien varressa noin 20 km Frankfurt_am_Mainin pohjoispuolella,  Hochtaunuskreisin kunnan pääkaupunki Bad_Homburg_vor_der_Höhen lähettyvillä. Vuonna 1988 Oettingerin yhtiöryhmään kuului OKRASAn ja valimo MOTOGEMAn lisäksi muun muassa VAG-piiriedustus Frankfurt am Mainissa, rakennus- ja kiinteistöyhtiöitä, osuus LÖBBECKE-pankissa, sekä hotelli kuuluisan Nürburgringin varressa. Pelkästään OKRASA työllisti tuolloin 120 henkilöä.

Suomalaisittain kiinnostava on Tallinnaan 1988 perustettu ESTTEC-yhteisyritys, jossa Oettinger oli 49% vähemmistöosakas, ja mikä alkoi virittää Ladan moottoreita Eestin neuvostotasavallassa. Sijoittuminen Viroon selittynee osin sillä, että Gerhard Oettingerin isä oli 1920-luvulla ollut avaamassa Eestin nahkateollisuuden vientiä maailmalle. Oettingerin vävy Gert Scholl oli ottanut vastuun yhtiön teknisestä kehityksestä ja Friedrichsdorfin tehdas oli loppuvuonna 1988 nostanut Lada-koemoottorin tehon jo 128 hevosvoimaan Manager magazin 9/1988. Esttec-moottorien käyttäminen sallittiin suomalaisessa Formula 4-kilpaluokassa kaudelle 1990. Yhteisyrityksen myöhemmästä kohtalosta ei toistaiseksi ole löytynyt luotettavaa tietoa mutta se lienee jäänyt uudelleenjärjestelyjen 1990-1991 uhriksi.

Perustaja DI Gerhard Oettinger erosi yhtiöstään vuonna 1990, ja seuraavana vuonna MBO-kaupalla uudet osakkaat löytänyt yhtiö muutti nimensä nykyiseen muotoon. Gerhard Oettinger kuoli vuonna 1997, mutta hänen perustamansa autoyritys toimii edelleen (marraskuun 2023 tiedoin).

Oettingerin moottoreiden kehitystyö tapahtuu yhtiön omissa laitoksissa, ja sen tuotteet ovat usein ennakoineet Volkswagenin myöhempää sarjatuotantoa, tai se on saanut kehitettäväkseen projekteja joiden tuotantomäärät olisivat jääneet suuryhtiön kannalta liian pieniksi. Tyypillistä Oettingerin moottoreille on kasvanut iskutilavuus ja varta vasten valmistettu taottu kampiakseli. Moottoreiden virittämisen ohella Oettingerin tuotevalikoimaan kuuluu ajo-ominaisuuksia parantavia alustasarjoja sekä ehostusta auton ulkonäköön tuovia korisarjoja.

Gerhard Oettinger: Hub ist meine Devise, das bringt Drehmoment  () ja Hubraum ist durch nichts zu ersetzen - außer noch mehr Hubraum ().

Lähteet
 Das Duell: VW-Käfer Okrase gegen Porsche 356/1300, Motor-Klassik 8/1989, vertailu Porsche 356-1300 vs. OKRASA-1300, 
 Oettinger/Treser, Tuning für den Tuner, Manager magazin 9/1988, 1.09.1988, s. 34b-36a, 

Viitteet

 Aiheesta muualla 
Yhtiön viralliset kotisivut
Käferfriseure-historiikki 

Luokka:Ajoneuvoteollisuuden osatoimittajat